EkBass/fiwiki-20250220-pages-articles huggingface dataset:
Jalmari Rötkö

Hjalmar (Jalmari) Rötkö (13. elokuuta 1892 Suomenniemi − 19. heinäkuuta 1938 Uusikirkko) oli suomalainen sosialistisen työväen ja pienviljelijöiden eduskuntaryhmän kansanedustaja. Rötkön vanhemmat olivat talollinen Adam Rötkö ja Loviisa Nikkinen. Käytyään kansakoulun Rötkö työskenteli maataloustöissä ja puuteollisuuden alalla ja toimi sittemmin osuusliike Onnin ajomiehenä Lappeenrannassa. Rötkö oli sosialistisen työväen ja pienviljelijöiden eduskuntaryhmän kansanedustajana vuosina 1929–1930 edustaen Viipurin läänin läntistä vaalipiiriä. Kosti-Paavo Eerolaisen ja Artturi Vuorimaan johtamat Lapuan liikkeen miehet muiluttivat Rötkön ja toisen sosialistisen työväen ja pienviljelijöiden eduskuntaryhmän kansanedustajan Eino Pekkalan Helsingin Säätytalosta kesken eduskunnan perustuslakivaliokunnan istunnon 7. heinäkuuta 1930. Siepatut vietiin Lapualle Kosolan taloon, josta heidät vapautettiin välittömästi Helsingissä olleen Vihtori Kosolan käskystä. Kosola oli itse antanut aiemmin muilutuskäskyn tehostaakseen vaatimuksia kommunistien täydellisestä eduskunnasta ulossulkemisesta. Rötkö oli naimisissa vuodesta 1915 Hilja Eliina Partosen kanssa. == Lähteet == * Luokka:Kansanedustajat Luokka:Suomen sosialistisen työväenpuolueen poliitikot Luokka:Lappeenrannan kaupunginvaltuutetut Luokka:Viipurin läänin läntinen vaalipiiri Luokka:Suomen sisällissodan punaiset Luokka:Lapuanliikkeen kyydittämät henkilöt Luokka:Vuonna 1892 syntyneet Luokka:Vuonna 1938 kuolleet
Zaoyangin–Yichangin taistelu

Zaoyangin–Yichangin taistelu (toiselta nimeltään Zaoyin taistelu) oli yksi 22:sta merkittävästä taistelusta Kiinan kansallisen vallankumousarmeijan ja keisarillisen Japanin armeijan välillä toisessa Kiinan–Japanin sodassa. Japanilaiset yrittivät etsiä nopeaa keinoa Kiinan voittamiseksi ja päättivät kulkea Jangtse-joen vartta kohti Chongqingia. Heidän täytyi kuitenkin ensin vallata Hubein provinssissa sijaitseva Yichang. Japanilaisten hyökkäyksessä ei ollut mukana tarpeeksi joukkoja, minkä johdosta kiinalaisten komentaja Li Zongren karkotti japanilaiset sotilaat ja voitti taistelun. Luokka:Toisen Kiinan–Japanin sodan taistelut Luokka:Vuoden 1940 sotahistoria
Ananda Coomaraswamy

Ananda Kentish Coomaraswamy (ஆனந்த குமாரசுவாமி) (22. elokuuta 1877 Colombo, Sri Lanka – 9. syyskuuta 1947 Needham, Massachusetts) oli srilankalaissyntyinen filosofi. Hän opiskeli äitinsä kotimaassa Englannissa ja asui myöhemmin Yhdysvalloissa. Coomaraswamy kuului René Guenonin ja Frithjof Schuonin ohella metafyysisen traditionalistisen koulukunnan merkittävimpiin edustajiin. Hän oli erityisesti metafyysikko, mutta myös intialaisen taiteen historioitsija ja taiteenfilosofi sekä intialaisen taiteen tulkitsija länsimaailmalle. Coomaraswamy tutki muun muassa taiteen taustalla olevia filosofisia ja uskonnollisia ajatuksia. == Teoksia == * Medieval Sinhalese Art (1908) * Arts and Craft of India and Ceylon (1913) * Bronzes from Ceylon (1914) * Rajput Paintings (1916) * The Dance of Siva (1917) * The History of Indian and Indonesian Art (1927) * A new Approach to the Vedas (1932) * Hinduism and Buddhism (1943) * Buddha and the Gospel of Buddha * Spiritual Authority and Temporal Power == Aiheesta muualla == * Ananda Coomaraswamy, lyhyesti elämästä ja teoksista – worldwisdom.com Luokka:Brittiläiset filosofit Luokka:Hindulainen filosofia Luokka:Yhdysvaltalaiset filosofit Luokka:Vuonna 1877 syntyneet Luokka:Vuonna 1947 kuolleet
Errol Harris

Errol Eustace Harris (19. helmikuuta 1908 Kimberley, Etelä-Afrikka – 21. kesäkuuta 2009) oli eteläafrikkalaissyntyinen filosofi, joka vaikutti etupäässä Yhdysvalloissa. Hän käsitteli ennen kaikkea logiikkaa, metafysiikkaa ja tietoteoriaa, ja pyrki muodostamaan näistä järjestelmällisen ja yhtenäisen esityksen kuvatakseen nykyistä maailmankäsitystä. Harris luennoi Yalen yliopistossa ja Connecticut Collegessa sekä toimi Edinburghin yliopiston virkaa tekevänä logiikan ja metafysiikan professorina, Kansasin yliopiston Roy Roberts -oppituolin filosofian professorina ja Northwestern Universityn filosofian professorina, myöhemmin John Evans -oppituolin filosofian professorina. Jäätyään eläkkeelle hän toimi vierailevana professorina useissa yliopistoissa. == Teoksia == === Omia === * Cosmos and Anthropos * Cosmos and Theos * The Foundations of Metaphysics in Science (1965) * Nature,Mind,and Modern Science (1954) * Hypothesis and Perception (1970) * The Spirit of Hegel * The Substance of Spinoza * The Reality of Time * Formal,Transcendental and Dialectical Thinking (1987) * An Interpretation of the Logic of Hegel (1983) * The Problem of Evil * Atheism and Theism * Perceptual Assurance and the Reality of the World * Salvation from Despair, A Reapraisal of Spinoza's Philosophy (1973) * Fundamentals of Philosophy * Analysis and Insight * Revelation Through Reason * South African Survey * Reflections on the Problem of Consciousness * White Civilization * The Survival of Political Man, A Study in the Principles of International Order * Annihilation and Utopia * Apocalypse and Paradigm * One World or None * Earth Federation Now! === Toimittajana === * Descartes's Rules for the Direction of the Mind (koottu edesmenneen Harold Joachimin oppilaiden tekemistä muistiinpanoista) * Towards Genuine Global Governance: Critical Reactions to 'Our Global Neighborhood' (toimittajana yhdessä James A. Yunkerin kanssa) * The History of Philosophy from Descartes to Hegel (edesmenneen Arthur Ritchie Lordin teos, toimittajana yhdessä William Sweetin kanssa) * A Reprint Edition of 'The Principles of Politics' by Arthur Ritchie Lord, Together with a Critical Assessment (toimittajana yhdessä William Sweetin kanssa) * Foundational Problems in Philosophy (edesmenneen Arthur Ritchie Lordin teos, toimittajana yhdessä William Sweetin kanssa) == Lähteet == Luokka:Yhdysvaltalaiset filosofit Luokka:Yli satavuotiaiksi eläneet yhdysvaltalaiset Luokka:Vuonna 1908 syntyneet Luokka:Vuonna 2009 kuolleet
Kremenets

Kremenets (, ) on kaupunki Ternopilin alueella Ukrainassa. Vuonna 2017 siellä asui 21 239 ihmistä. Kaupunki on Kremenetsin piirin hallinnollinen keskus. Seudulla on ollut asutusta (Ostra Hora) jo paleoliittisella kaudella. Maasta on löydetty antiikin Kreikan ja Rooman kolikkoja, jotka viittaavat aiempien asukkaiden kauppasuhteisiin Dneprin suuntaan. Paikkakunta mainitaan kirjallisissa lähteissä ensimmäiden kerran vuonna 1226. Linnoitus perustettiin paikkakunnalle 700- tai 800-luvulla, ja siitä tuli sittemmin osa Kiovan Rusjia; puolalaisen maantieteellisen tietosanakirjan mukaan linnasta on kirjallinen maininta vuodelta 1064. 1200-luvulla siitä tuli Galitsian ja Volynian ruhtinaskunnan osa. Kaupunki kesti muun muassa unkarilaisten, puolalaisten, mongolien ja tataarien piirityksiä. Kultainen orda piiritti kaupunkia vuosina 1241 ja 1255, mutta ei onnistunut sen valtauksessa. Kaupunki tuhottiin vuonna 1261. Vuonna 1366 kaupunki liitettiin Liettuaan, vuonna 1438 se sai kaupunkioikeudet. Kukoistuskausi oli 1400- ja 1500-luvuilla. Puola- Liettuan aikana vuosina 1536–1566 kaupunki kuului Puolan kuningatar Bona Sforzalle, joka vahvisti linnaa ja laajensi kaupunkia. 1648 Zaporižžjan kasakat ottivat kaupungin haltuunsa. Puolan kolmannen jaon yhteydessä kaupunki siirtyi Venäjän keisarikunnan hallintaan, jossa se oli osa Volynian kuvernementtia. Se oli uudelleen osa Puolaa 1919–1945, ja sitten liitettiin Neuvostoliittoon."Kremenets." The Columbia Electronic Encyclopedia, Sixth Edition. Columbia University Press., 2003. Answers.com 31 Aug. 2007. http://www.answers.com/topic/kremenets-2 Kremenec 01.jpg| Полкова церква м.Кременець.jpg| Кременец. Храм Святого Николая..jpg| == Lähteet == ==Aiheesta muualla== *м Кременець (rada.gov.ua) Luokka:Kremenetsin piiri Luokka:Ternopilin alueen kaupungit
CMA CGM

CMA CGM S.A. (ransk. Compagnie Maritime d'Affrètemen ja Compagnie Générale Maritime) on ranskalainen laivanvarustamo ja konttilaivayhtiö, joka oli vuonna 2023 TEU-määrällä mitattuna maailman kolmanneksi suurin konttilaivayhtiö A. P. Møller-Mærskin ja Mediterranean Shipping Companyn jälkeen. ==Historia== CMA CGM:n historia voidaan jäljittää vuoteen 1851, kun Messageries Maritimes (MM) perustettiin. Toinen osakasyhtiö Compagnie Générale Maritime (CGM) perustettiin 1855 ja nimettiin uudelleen 1861 Compagnie Générale Transatlantiqueksi. Nämä kaksi yritystä sulautuivat 1973, kun Ranskan valtio teki niistä yhden kokonaisuuden. Libanonilaiset veljekset Jacques ja Johnny Saadé perustivat CMA:n vuonna 1977 ja aloittivat ensiksi Välimerellä toimivan linjaliikennepalvelun. Vuonna 1996 CGM yksityistettiin ja myytiin Compagnie Maritime d'Affrétement -yhtiölle (CMA) ja näin muodostui CMA CGM. Oston riitautti alhaisen kolmen miljoonan euron hinnan vuoksi Johnny Saadé, mikä johti veljesten välisiin oikeuskiistoihin, ja lopulta poissulkemiseen myöhemmin. Vuonna 1998 yhdistynyt yritys osti Australian National Lines -yhtiön (ANL). CMA CGM hankki ranskalaisen kilpailijansa, pääkonttoriaan Le Havressa pitäneen Delmas-yhtiön Bolloré-konsernilta 600 miljoonalla eurolla vuonna 2005. Delmasin hankinta vahvisti CMA CGM:n asemaa Länsi-Afrikan markkinoilla. Yrityskaupan myötä CMA CGM nousi neljänneltä sijalta maailman kolmanneksi suurimmaksi laivayhtiöksi 244 aluksen ja noin miljoonan TEU:n konttilaivastollaan. == Lähteet == == Aiheesta muualla == * CMA CGM Group -yrityssivusto * CMA CGM Luokka:Laivayhtiöt Luokka:Ranskalaiset liikenneyhtiöt
Ted Honderich

Ted Honderich (1933 – 12. lokakuuta 2024) oli brittiläinen filosofi, joka keskittyi logiikkaan, mielenfilosofiaan ja metafysiikkaan. Hän oli University College Londonin Grote-oppituolin mielenfilosofian ja logiikan professori ja Bathin yliopiston vieraileva professori. Honderich käsitteli ennen kaikkea determinismiä, tietoisuutta, nykyajan etiikkaa, valtion rankaisuvallan oikeutusta sekä poliittisen konservatiivisuuden perinnettä. == Teoksia == * Punishment, the Supposed Justifications (1969) * Three Essays on Political Violence, Blackwells, Political Violence (1976) * A Theory of Determinism: The Mind, Neuroscience and Life-Hopes (1998) * Philosopher: A kind of life (2001) * How free are you? The Determinism Problem (2. painos, 2002) * After the terror (2003) * On Political Means and Social Ends (2003) * Terrorism for Humanity: Inquiries in Political Philosophy (2004) * On Consciousness (2004) * Conservatism: Burke, Nozick, Bush, Blair? (2005) * On Determinism and Freedom (2005) * Punishment, the Supposed Justifications Revisited (2005) * Humanity, Terrorism, Terrorist War: Palestine, 9/11, Iraq, 7/7 (2006) * Radical Externalism: Honderich's Theory of Consciousness Discussed (2006) === Toimittajana === * Essays on Freedom of Action (1973) * Social Ends and Political Means (1976) * Philosophy As It Is (toim. yhdessä Myles Burnyeatin kanssa) * Philosophy Through Its Past (1984) * Morality and Objectivity: A Tribute to J. L. Mackie (1985) * A. J. Ayer: Writings on Philosophy, 6 osaa (2005) * The Oxford Companion to Philosophy (1995, uusi laitos 2005) * The Philosophers: Introducing Great Western Thinkers, osia teoksesta The Oxford Companion to Philosophy (1999) == Lähteet == == Aiheesta muualla == * Ted Honderich, University College London Luokka:Brittiläiset filosofit Luokka:Brittiläiset professorit Luokka:Vuonna 1933 syntyneet Luokka:Vuonna 2024 kuolleet
John Hawthorne

John Hawthorne on brittiläinen filosofi, joka toimii filosofian professorina Etelä-Kalifornian yliopistossa. Aiemmin hän on toiminut Oxfordin yliopiston Waynflete-oppituolin haltijana (Waynflete Professor of Metaphysical Philosophy, 2006-2016) sekä filosofian professorina Rutgersin yliopistossa (2000-2006). Hän on keskittynyt metafysiikkaan, kielifilosofiaan ja tietoteoriaan. Hawthorne väitteli tohtoriksi Syracusen yliopistosta, jossa hän opiskeli William Alstonin ja Jonathan F. Bennettin kanssa. Aiemmin hän on opettanut New South Walesin, Arizonan ja Syracusen yliopistoissa. Tietoteoriassa Hawthorne on puolustanut kontekstualismin muotoa, joka tekee tiedon oikeutuksesta riippuvan tietäjän intresseistä. Hawthorne ei väitä, että sanan ”tietää” merkitys vaihtuisi kontekstin mukaan, vaan että oikeutukseen vaadittu todistusaineisto vaihtuu. Tätä voidaan pitää eräänlaisena pragmatismin muotona.Hawthorne, 2004: s. 180. == Teoksia == * Narrow Content (Juhani Yli-Vakkurin kanssa, Oxford University Press, 2018) * The Reference Book (David Manleyn kanssa, Oxford University Press, 2012) * Relativism and Monadic Truth (Herman Cappeleinin kanssa, Oxford University Press, 2009) * Metaphysical Essays (Oxford University Press, 2006) * Knowledge and Lotteries (Oxford University Press, 2004) * Substance and Individuation in Leibniz (J. A. Coverin kanssa, Cambridge University Press 1999) * The Grammar of Meaning: Normativity and Semantic Discourse (Mark Norris Lancen kanssa, Cambridge University Press, 1997) == Lähteet == == Aiheesta muualla== * John Hawthorne, Rutgers University Luokka:Brittiläiset filosofit Luokka:Metafyysikot Luokka:Brittiläiset professorit Luokka:Oxfordin yliopiston professorit Luokka:Syntymävuosi puuttuu Luokka:Elävät henkilöt
Blackout (Britney Spearsin albumi)

Blackout on yhdysvaltalaisen poplaulajan Britney Spearsin viides studioalbumi. Se julkaistiin maailmanlaajuisesti 30. lokakuuta 2007. Ensimmäisenä singlenä albumilta julkaistiin ”Gimme More”, josta tuli Spearsin toiseksi menestynein single Yhdysvaltain singlelistalla kappaleen ”…Baby One More Time” jälkeen. Toinen single oli ”Piece of Me” josta tuli suuri hitti. Kolmas single on ”Break the Ice”. Vuoden 2009 marraskuussa brittiläinen sanomalehti The Times nimesi Blackoutin vuosikymmenen viidenneksi parhaimmaksi popalbumiksi. Albumi myi ensimmäisellä viikollaan 290 000 kappaletta. Albumia on myyty Yhdysvalloissa 980 000 kappaletta ja maailmanlaajuisesti 2,5 miljoonaa kappaletta. ==Kappalelista== ===Bonuskappaleet=== # * ”Gimme More (Junkie XL Dub)” (digitaalinen bonuskappale) – 4.59 # * ”Gimme More (StoneBridge Dub)” (Sveitsin ja Italian iTunesin bonuskappaleet) – 7.23 # * ”Outta This World” (Targetin ja Japanin bonuskappaleet) – 3.44 # * ”Get Back” (iTunesin ja Japanin bonuskappaleet) – 3.51 # * ”Gimme More (Music Video)” (iTunesin bonuskappale) ==Menestys== ===Listasijoitukset=== Lista Paras sijoitus Australia 3 Itävalta 6 Belgia (Flemish) 17 Belgia (Vallonia) 6 Kanada 1 Tšekki 27 Tanska 6 Alankomaat 14 Eurooppa 1 Ranska 2 Suomi 22 Saksa 10 Unkari 24 Italia 6 Irlanti 1 Meksiko 2 Uusi-Seelanti 8 Norja 12 Ruotsi 11 Sveitsi 4 Iso-Britannia 2 Yhdysvallat 2 ===Palkinnot=== ====2007==== Palkinto Gaala Palkinto Lopputulos Billboard Readers' Choice Vuoden Albumi Voitti ====2008==== Palkinto Gaala Palkinto Lopputulos NRJ Music Awards Paras Kansainvälinen Albumi Voitti Hit Music Awards Paras Kansainvälinen Albumi Voitti MTV Europe Music Awards Vuoden Albumi Voitti Shockwaves NME Awards Vuoden Huonoin Albumi Voitti ==Lähteet== Luokka:Vuoden 2007 albumit Luokka:Britney Spearsin albumit
Noether

Noether on seuraavien henkilöiden nimi: * Max Noether (1844–1921), matemaatikko, Emmy Noetherin ja Fritz Noetherin isä * Emmy Noether (1882–1935), matemaatikko ja fyysikko * Fritz Noether (1884–1941), matemaatikko * Adolf Noether (1855–1943), saksalainen maisema- ja kukkamaalari
Harry Nikander

Harry Nikander (18. kesäkuuta 1957 Seinäjoki – 10. syyskuuta 2004 Huittinen) oli suomalainen jääkiekkoilija. Puolustajana pelannut Nikander edusti suurimman osan urastaan Porin Ässiä. == Ura == Nikander pelasi jääkiekon SM- liigassa 600 ottelua ja keräsi niissä 57 + 103 = 160 pistettä sekä kärsi 271 jäähyminuuttia. SM-liigan pudotuspeleissä hänen saldonsa oli 67 pudotuspelissä 4 + 9 = 13 tehopistettä ja jäähyminuuttien määrä 16. Harry Nikander pelasi Suomen maajoukkueessa 32 A-maaottelua ja hän oli Suomen MM-kisaedustaja 1986. Lisäksi puolustaja pelasi 11 B-maaottelua. Nikander muistetaan kovaotteisena peruspuolustajana, joka pelasi usein Ässien ykkösketjun takana Tapio Levon puolustajaparina hoitaen puolustustehtävät Levon hyökätessä. Harry Nikanderin peliura loppui vuoteen 1993 ja sen jälkeen elämä luisui alamäkeä päättyen kuolemaan vain 47-vuotiaana. == Tilastot == 1975–1976 Ässät SM-liiga 33 0 0 0 18 4 0 0 0 0 JMM 4 0 0 0 2 1976–1977 Ässät SM-liiga 36 0 0 0 4 – – – – – JMM 7 0 1 1 8 1977–1978 Ässät SM-liiga 36 7 5 12 8 9 0 1 1 2 1978–1979 Ässät SM- liiga 36 1 14 15 20 8 1 2 3 2 1979–1980 Ässät SM-liiga 36 9 8 17 24 7 0 3 3 4 1980–1981 Ässät SM-liiga 35 2 6 8 16 2 0 0 0 0 1981–1982 Ässät SM-liiga 34 2 8 10 16 6 0 1 1 0 1982–1983 Luleå HF Division 1 32 10 11 21 12 3 0 0 0 4 1983–1984 Ässät SM-liiga 36 5 10 15 8 9 2 1 3 2 1984–1985 Ässät SM-liiga 36 6 4 10 19 7 1 0 1 2 1985–1986 Ässät SM-liiga 36 4 13 17 26 – – – – – MM 7 0 0 0 10 1986–1987 Ässät SM-liiga 42 5 11 16 24 – – – – – 1987–1988 Ässät SM-liiga 39 4 3 7 10 – – – – – 1988–1989 Ässät SM-liiga 37 9 6 15 14 – – – – – 1989–1990 Ässät I-div. 16 0 2 2 8 – – – – – 1990–1991 Ässät SM-liiga 39 1 3 4 18 – – – – – 1991–1992 Ässät SM-liiga 44 1 6 7 26 8 0 0 0 2 1992–1993 Ässät SM-liiga 45 1 6 7 20 7 0 1 1 2 16 kautta yhteensä SM-liiga 600 57 103 160 271 67 4 9 13 16 == Saavutuksia == * Suomen mestaruus 1978 * SM-hopeaa 1979, 1980 ja 1984 * SM-pronssia 1976 == Lähteet == * === Viitteet === Luokka:Suomalaiset jääkiekkoilijat Luokka:Matti Keinonen -palkinnon voittajat Luokka:Vuonna 1957 syntyneet Luokka:Vuonna 2004 kuolleet
Kisa

Kisa on Kindan kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 3 687 asukasta. ==Väestönkehitys== ==Lähteet== Luokka:Ruotsin kuntien keskustaajamat *
Live at Montreux 2006

__NOTOC__ They All Came Down to Montreux on Deep Purplen livejulkaisu, joka on nauhoitettu Montreuxissa, Sveitsissä vuonna 2006. Levy ilmestyi 2007. Konsertista on myös DVD-julkaisu. == Kappaleet == # (säv. Blackmore, Gillan, Glover, Lord, Paice) # (säv. Gillan, Morse, Glover, Airey, Paice) # (säv. Blackmore, Gillan, Glover, Lord, Paice) # (säv. Gillan, Morse, Glover, Airey, Paice) # (säv. Gillan, Morse, Glover, Airey, Paice) # (säv. Gillan, Morse, Glover, Airey, Paice) # (säv. Blackmore, Gillan, Glover, Lord, Paice) # (säv. Blackmore, Gillan, Glover, Lord, Paice) # (säv. Airey, Albert Ammons, Wolfgang Amadeus Mozart) # (säv. Blackmore, Gillan, Glover, Lord, Paice) # (säv. Blackmore, Gillan, Glover, Lord, Paice) # (säv. Blackmore, Gillan, Glover, Lord, Paice) == Kokoonpano == * Ian Gillan – laulu, lyömäsoittimet * Steve Morse – kitara * Roger Glover – basso * Don Airey – kosketinsoittimet * Ian Paice – rummut == Lähteet == Luokka:Vuoden 2007 konserttitallenteet Luokka:Deep Purplen konserttitallenteet Luokka:Konserttielokuvat
Emmy Noether

Amalie Emmy Noether (23. maaliskuuta 1882 Erlangen, Baijeri, Saksa – 14. huhtikuuta 1935 Bryn Mawr, Pennsylvania, Yhdysvallat) oli saksalainen matemaatikko ja fyysikko. Noether oli juutalaista sukua, ja hänen isänsä Max Noether oli matematiikan professori. Emmy Noether valmistui ranskan ja englannin kielten opettajaksi, mutta väitteli kuitenkin matematiikan tohtoriksi 25-vuotiaana Erlangenin yliopistosta. Hän siirtyi David Hilbertin ja Felix Kleinin kutsusta Göttingenin yliopistoon, ja siellä samaan aikaan suhteellisuusteoriaa kehitellyt Albert Einstein kiinnitti häneen huomiota. Silloisen käytännön mukaan naiset eivät saaneet toimia yliopistonopettajina, joten Noether oli nimellisesti Hilbertin assistentti ja pääsi sillä varjolla opettamaan. Vuonna 1919 kyseistä käytäntöä muutettiin. Hitlerin päästyä valtaan 1933 Noether joutui lähtemään Yhdysvaltoihin, jossa hän opetti Bryn Mawrin Collegessa ja toimi vierailevana luennoitsijana Princetonissa arvostetussa Institute for Advanced Studyssa. Huhtikuussa 1935 häneltä leikattiin munasarjakysta, ja yllättäen hän menehtyi komplikaatioihin pian leikkauksen jälkeen. Nykyaikainen algebra ja sitä kautta kaikki matematiikan alat pohjautuvat Noetherin ajattelutapoihin. Hänen mukaansa on nimetty Noetherin renkaat. Fysiikan alalla Noether todisti Noetherin teoreeman, jonka mukaan jokaista fysiikan lakeihin liittyvää yleistä symmetriaominaisuutta vastaa jonkin suureen yleinen säilymislaki. Tällaisia symmetriaominaisuuksia ovat esimerkiksi lakien riippumattomuus ajasta, paikasta ja suunnasta, ja näitä vastaavat energian, liikemäärän ja pyörimismäärän säilymislait. Emmy Noetherin julkaisematon käsikirjoitus ja muita papereita on Turun yliopiston kirjastossa, samoin Noetherin Neuvostoliittoon siirtyneen veljen Fritz Noetherin papereita. Kirjoitukset päätyivät kirjastoon akateemikko Rolf Nevanlinnan sinne toimittamien papereiden mukana. == Kuvia == Tiedosto:NoetherFamily MFO3120.jpg|Noetherin perhe 1918. Tiedosto:EmmyNoether MFO3096.jpg|Emmy Noether 1930. Tiedosto:Ruhmeshalle Muenchen Emmy Noether Mathematikerin-1 retusche.jpg|Rintakuva, Ruhmeshalle München. == Lähteet == * Metsänkylä, Tauno: Kohtalona Hitler ja Stalin. Suomen Kuvalehti 35/2007, s. 48–51. === Viitteet === == Aiheesta muualla == * Lehtinen, Matti & Kulikov, Vadim: Emmy Noether mursi sukupuolirajan. Solmu 2/2009. (PDF) * Metsänkylä, Tauno: Matemaatikko levitti hyvää sanomaa. Arkhimedes 2/2022. (PDF) Luokka:Saksalaiset matemaatikot Luokka:Vuonna 1882 syntyneet Luokka:Vuonna 1935 kuolleet
Mahmoud Khatami

Mahmoud Khatami () (s. 4. tammikuuta 1963) on iranilainen filosofi, joka on toiminut professorina Isossa-Britanniassa ja Yhdysvalloissa. Khatami on käsitellyt ennen kaikkea metafysiikkaa. Hänet tunnetaan ennen kaikkea ”onteettisen filosofian” kehittämisestä. Khatamin tausta on fenomenologiassa ja islamilaisessa teologiassa, ja hän on saanut vaikutteita muun muassa Martin Heideggeriltä ja Mulla Sadralta. == Teoksia == * Heidegger's Notion of the World (2001) * Sadraean Meditations: Toward a Transcendent Philosophy of Mind (2003) * An Introduction to Philosophy of Mind (2003) * From a Sadraean Point of View: Towards an Elimination of the Subjectivistic self (2004) * Phenomenology of Religion (2004) * Transcendental Subjectivity and Beyond (2005) * Aesthetics from a Phenomenological Point of View (2005) * Phenomenology of Art (2006) Luokka:Metafyysikot Luokka:Persialaiset filosofit Luokka:Vuonna 1963 syntyneet Luokka:Elävät henkilöt
Andrés Ortíz-Osés

Andrés Ortiz-Osés (1943 Tardienta – 18. kesäkuuta 2021 Zaragoza) oli espanjalainen filosofi. Hän toimi Deuston yliopiston hermeneutiikan professorina Bilbaossa. Ortiz-Osés on ollut Hans-Georg Gadamerin oppilaana ja kuulunut Eranos-piiriin, joka on saanut vaikutteita Carl Jungilta. Hän on ollut tuomassa jungilaista ajattelua espanjankieliseen kulttuuripiiriin. Ortiz-Osés on symbolisen hermeneutiikan kehittäjä. Hänen pääväittämänsä koskien maailman symbolista ymmärtämistä on, että merkitys on todellisen haavan symbolista parantamista. == Teoksia == Hermeneutiikan alan tutkielmat * Antropología Hermenéutica (1973) * Mundo, hombre y lenguaje crítico (1976) * Comunicación y experiencia interhumana (1977) * La nueva Filosofía hermenéutica (1986) Symbolien ja myyttien ja erityisesti baskien mytologian tutkimus * El matriarcalismo vasco (1980) * El inconsciente colectivo vasco (1982) * Antropología simbólica vasca (1985) * La identidad cultural aragonesa (1992) * La Diosa Madre (1996) * Las claves simbólicas de nuestra cultura (1992) * Cuestiones fronterizas (1999) Metafysiikka * Metafísica del sentido (1989) * Cuestiones fronterizas (1999) * La razón afectiva (2000) * Amor y Sentido (2003) Aforismit * Co-Razón (1996) * Experiencia / Existencia (2006) * Filosofía de la experiencia (2006) == Lähteet == == Aiheesta muualla == * Andrés Ortíz-Osésin kotisivu Luokka:Espanjalaiset filosofit Luokka:Espanjalaiset kirjailijat Luokka:Vuonna 1943 syntyneet Luokka:Vuonna 2021 kuolleet
Parhaat (Lapinlahden Linnut)

Parhaat on Lapinlahden Lintujen vuonna 1988 julkaistu ensimmäinen kokoelma- albumi. Kokoelma-albumi julkaistiin ainoastaan CD-levynä. Kokoelma sisältää kappaleita yhtyeen kolmelta ensimmäiseltä albumilta Lapinlahden Linnut (1985), Jep (1986) ja Vihreä Gorilla (1987). ==Kappaleet== # Edes kerran # Lääketiedettä vai elokuvia # Tero ja minä # Ojasta hautaan # Lipputangon nuppi # Kyllä elämä on ihanaa # Miksei asioista puhuta # Sateet tulevat # Tapasin naisen # Sain satiaiset # Ihmistä kiusataan # Jep # Puumiekka # Tavallinen Jörndonner # Pikkumiesten laulu # Heti mulle kaikki tänne nyt # Vihreä gorilla # Puissa on Absalom # Sisäinen ahdistus # Ajatelkaa! ==Lähteet== Luokka:Vuoden 1988 kokoelma-albumit Luokka:Lapinlahden Lintujen kokoelma-albumit
DB (automerkki)

DB (Deutsch et Bonnet) oli ranskalainen autonvalmistaja, joka tuotti autoja vuosina 1938–1961. Yhtiön perustivat Charles Deutsch ja René Bonnet. Aluksi DB valmisti urheiluautokoreja Citroënin moottoreihin. Suurin menestys tuli kuitenkin lasikuitukorisista urheiluautoista, joissa oli Panhardin moottori. DB oli akiivinen autourheilussa erityisesti Le Mansin 24 tunnin ajoissa. Deutsch esitteli muutamia hyvin tehokkaita ja vaikuttavia ilmanvastusta alentavia muotoilullisia seikkoja. Pienen ilmanvastuksen vuoksi DB:n valmistajat saavuttivat korkean huippunopeuden pienellä Panhardin kaksisylinterisellä "flat-twin" -moottorilla. Deutschilla ja Bonnetilla oli erimielisyyttä siitä tulisiko heidän valmistaa etuvetoisia autoja vai autoja, joissa on keskimoottori. Deutsch jätti DB:n vuonna 1961 perustaakseen oman autofirmansa. DB jatkoi nimellä Automobiles René Bonnet tuottaen autoja, joiden moottorit toimitti Renault. Myöhemmin Automobiles René Bonnetista tuli osa Matra Automobilesia. == Lähteet == Luokka:Autonvalmistajat
Nokia 3510i

Nokia 3510i on Nokian vuonna 2002 julkaisema matkapuhelin, jossa on valaistu 4096-värinen näyttö ja multimediaviestiominaisuudet. Nokia 3510i tukee myös Java 2 ME -midlettejä ja siinä on polyfoniset soittoäänet. Puhelimessa on WAP 1.2.1 -selain sekä GPRS- ja CSD-yhteydet. Pohjois-Amerikassa myydyn, 3510i:tä vastaavan puhelimen mallinumero on 3595. Puhelimessa oli valmiina kolme peliä Backgammon, Racket ja Sky Diver. Puhelimen hinta oli sen julkaisuaikoihin 200–300 euron välillä. == Tekniset tiedot == * Paino: 106 grammaa vakioakulla * Mitat: 118 × 49,6 × 17,1 millimetriä * Puheaika: 2,5–4,5 tuntia * Valmiusaika: 13 vrk * Latausaika: vakiolaturilla 4 h 45 min, pikalaturilla 2 h 30 min * Kaksitaajuustoiminto: GSM 900/1800 ja EGSM 900 kaksitaajuusverkoissa Euroopassa, Afrikassa sekä Aasian ja Tyynenmeren alueella * Polyfoniset soittoäänet, enintään 4 yhtäaikaista säveltä * 4 096-värinen näyttö ==Muuta== Suomessa syyskuun 2007 lopussa olleista noin neljästä miljoonasta matkapuhelimesta Nokia 3510i -puhelimia oli 3,1 %. Tarkastelu kattoi 80–90 % Suomen matkapuhelimista. == Katso myös == * Luettelo Nokian tuotteista ==Lähteet== * Puhelimen teknisiä tietoja Puhelinvertailu.com -sivustolla ===Viitteet=== Luokka:Nokian matkapuhelimet Luokka:Vuoden 2002 matkapuhelimet
Doriva

Dorival Guidoni Júnior, pelaajanimeltään Doriva (s. 28. toukokuuta 1972 Nhandeara, São Paulo) on brasilialainen jalkapalloilija, keskikenttäpelaaja. Hän pelasi kotimaansa lisäksi Portugalissa, Italiassa, Espanjassa ja Englannissa. Hän pelasi myös Brasilian maajoukkueessa. Vuonna 2007 päättyneen pelaajauransa jälkeen Doriva on toiminut valmentajana. Vuodesta 2023 hän on ollut Albanian maajoukkueessa apuvalmentajana. Doriva voitti São Paulon joukkueessa Copa Libertadoresin vuonna 1993. Hän voitti FC Porton joukkueessa Portugalin liigamestaruuden vuosina 1998 ja 1999 sekä Portugalin cupin vuonna 1998. Middlesbrough'n joukkueessa hän voitti Englannin liigacupin vuonna 2004. Hän pelasi Samdporian joukkueessa Italian Serie A:ssa 17 ottelua, joissa hän teki yhden maalin ja Serie B:ssä 37 ottelua, joissa hän teki kolme maalia. Hän pelasi Celta Vigon joukkueessa 34 Espanjan La Ligan ottelua ja teki niissä yhden maalin. Englannin Valioliigassa hän pelasi 79 ottelua tekemättä maaleja. Doriva pelasi Brasilian maajoukkueessa ensimmäisen kerran toukokuussa 1995 ystävyysottelussa Israelia vastaan. Hän kuului Maanosaliittojen cupin 1997 voittaneeseen Brasilian joukkueeseen mutta pelasi turnauksessa vain pienen hetken Australiaa vastaan käydyn alkulohko-ottelun lopulla. Gold Cupissa 1998 hän tuli tappiollisessa välierässä Yhdysvaltoja vastaan kentälle jo 7. peliminuutilla Mauro Silvan tilalle ja pelasi voitokkaassa pronssiottelussa Jamaikaa vastaan täydet minuutit. MM-kilpailuissa 1998 hän pelasi hopeaa saavuttaneessa Brasilian joukkueessa runsaat 20 minuuttia alkulohko-ottelussa Marokkoa vastaan. Hän pelasi kaikkiaan 12 maaottelua, joissa hän oli kuusi kertaa avauskokoonpanossa. == Lähteet == Luokka:Brasilialaiset jalkapalloilijat Luokka:Vuonna 1972 syntyneet Luokka:Elävät henkilöt
Takashi Koizumi

Takashi Koizumi (, 6. marraskuuta 1944) on japanilainen elokuvaohjaaja, käsikirjoittaja ja tuottaja. Koizumi on ollut pitkään yhteistyössä Akira Kurosawan kanssa ja toiminut muun muassa Kurosawan apulaisohjaajana useissa elokuvissa. == Koizumin ohjaustyöt == * Hakase no aishita sûshiki (2006) * Amida-do dayori () (2002) * Sateen jälkeen () (1999) * Vietnam (1969) == Koizumi Akira Kurosawan apulaisohjaajana == * Madâ dâ yo () (1993) * Elokuun rapsodia () (1991) * Akira Kurosawan unet () (1990) * Ran () (1985) * Kagemusha – varjokenraali () (1980) Elokuvassa Dersu Uzala Koizumi toimi Ohjaaja Kurosawan apulaisena. * Dersu Uzala () (1975) == Aiheesta muualla == * Luokka:Japanilaiset elokuvaohjaajat Luokka:Vuonna 1944 syntyneet Luokka:Elävät henkilöt
Isaac Barrow

Isaac Barrow (lokakuu 1630 Lontoo – 4. toukokuuta 1677 Lontoo)Isaac Barrow oli englantilainen matemaatikko ja teologi. Barrow oli ensimmäinen Cambridgen yliopiston Lucas-professori. Lucas-professorina häntä seurasi hänen oppilaansa Isaac Newton. Barrowille on annettu hieman tunnustusta nykyaikaisen differentaali- ja integraalilaskennan kehittämisestä. Häntä pidetään myös ensimmäisenä matemaatikkona, joka laski niin sanotun Gutschovenin käyrän tangentit. == Lähteet == == Aiheesta muualla == *Mathematics Genealogy Projectin biografia Luokka:Brittiläiset matemaatikot Luokka:Englantilaiset teologit Luokka:Brittiläiset professorit Luokka:Cambridgen yliopiston professorit Luokka:Royal Societyn jäsenet Luokka:Vuonna 1630 syntyneet Luokka:Vuonna 1677 kuolleet
Talibanin eteläkorealaiset panttivangit Afganistanissa 2007

Eteläkorealaisten panttivankien kriisi Afganistanissa 2007 alkoi 19. heinäkuuta 2007, kun Taliban kidnappasi 23 (16 naista ja 7 miestä) eteläkorealaista protestanttista lähetystyöntekijää heidän ollessa Ghazin maakunnassa matkalla Kandaharista Kabuliin. Kaksi miehistä surmattiin. Kriisi loppui 30. elokuuta, kun Taliban vapautti panttivangit Etelä-Korean luvattua vetää joukkonsa pois Afganistanista. ==Lähteet== Luokka:2007 Luokka:Afganistanin historia
Kuopion jäähalli

Kuopion jäähalli (markkinointinimi Olvi Areena) on Kuopion Hatsalan kaupunginosan Kuntolaaksossa sijaitseva jäähalli. Sen uudistettu jäähalliosa otettiin käyttöön elokuussa 2018 ja uuden Kuntolaakson uimahallin kanssa yhteinen pysäköintirakennus elokuussa 2019. Vuonna 1979 rakennetun ja 2000-luvulla mittavasti remontoidun jäähallin katsojakapasiteetti on 5 300, joista 3 628 on istuma- ja 1 381 + 11 seisomapaikkoja. Aitiopaikkoja on 280. Hallia kutsutaan myös Niiralan montuksi, ja se on yksityisessä omistuksessa ja sen omistaa SEB Leasing. Jääkiekon Liiga-joukkue KalPa pelaa kotiottelunsa Kuopion jäähallissa. Hallia on käyttänyt myös kaukalopallo- ja rullakiekkoseura Kuopio Devils sekä Naisten Liigassa pelaava Kalpa Naiset. Pielaveden Sampo on pelannut hallissa muutamaan otteeseen europelejään. Jäähallin katto on kuitenkin liian matalalla, että siitä olisi jatkuvaan käyttöön lentopalloareenana. Hallissa on myös erilaisia aitioita ja ravintoloita. Vuonna 2008 halliin lisättiin uusi mediakuutio, ja hallin D-oven luokse tuli uusia käymälätiloja. 2010 halliin lisättiin 300 hengen lisäkatsomo ja vuonna 2011 istumapaikkojen määrä kasvoi 169:llä, kun osa seisomakatsomosta muutettiin istumakatsomoksi. Kuopion jäähallin asiakkaita palvelee myös 350 paikkainen pysäköintitalo, 120 asiakaspaikan ravintola Pelimies ja uudistettu KalPa Shop -myymälä. Lisäksi kokonaan uusitusta B-aulasta tuli uusi pääsisäänkäynti, Monttu Pub laajeni, kaupungin puoleinen päätykäytävä leveni. https://kalpa.fi/fi-fi/article/2019-2020/kuopion-jaahallin-uusi-nimi-on-olvi- areena/4541/ Vuonna 2017 Data Group Areena vaihtoi nimensä Niiralan Montuksi ja vuonna 2019 KalPan kotiareenan nimi vaihtui Olvi Areenaksi. == Nykyhetki ja tulevaisuus == Jäähallin laajamittainen saneeraus alkoi keväällä 2018, osana Kuopion kaupungin Kuntolaakso-hanketta. Näkyvimpiä muutoksia hallin sisäpuolella ovat syksyllä 2018 muun muassa noin 400 paikan ringside-katsomo, uusi mediakuutio, valaistus, anniskelukatsomo, uudet anniskelupisteet ja wc- tilat, sekä hallin ympärikuljettavuus. Nykyään Olvi Areenan ja Kuntolaakson asiakkaita palvelee myös Kuopion Pysäköinnin hallinnoima pysäköintirakennus noin 350 autolle. Saneerauksen yhteydessä Olvi Areenalle rakennettiin myös uusia pukukoppitiloja, jotka palvelevat sekä koti- että vierasjoukkueita. Kuopion jäähalli 2014-07-06.jpg|Kuopion jäähalli ulkoa (2014). Kuopion Kuntolaakso - Kuopion jäähalli (Olvi Areena) ja pysäköintitalo - Hannes Kolehmaisen katu 4 - Hatsala, Kuopio - 1.jpg|Kuopion jäähalli (Olvi Areena) ja Kuntolaakson pysäköintitalo Kuopiossa.(1/2021). Kuopion Kuntolaakso - Kuopion jäähallin (Olvi Areena) sisäänkäynti kadulta - Hannes Kolehmaisen katu 4 - Hatsala, Kuopio - 1.jpg|Kuopion jäähallin (Olvi Areena) sisäänkäynti Kuopiossa. Kuopion jäähalli.jpg|Kuopion jäähalli (2024) == Lähteet == Luokka:Suomen jäähallit Luokka:Kuopion urheiluhallit Luokka:Hatsala Luokka:Olvi
Arvaaliveljet

Arvaaliveljet () olivat ryhmä pappeja antiikin Roomassa, jotka uhrasivat vuosittain jumalille keisarin ja hänen perheensä terveyden (salus augusta) puolesta. Samalla turvattiin hyvä sato ja koko valtakunnan hyvinvointi. Perinne alkoi keisari Augustuksen aikana.Joska, s. 34 Arvaaliveljet vannoivat ”III Non(as) Ian(uarias)” -valan keisariperheen hyvinvoinnin puolesta.Joska, s. 49 Arvaaliveljet ovat Rooman salaperäisimpiä uskonnollisia organisaatiosta, sillä nykyisin heidän toiminnastaan tiedetään hyvin vähän, tiedot ovat etupäässä veljien lehdosta löytyneestä epigraafisesta actasta,Kallunki s. 38 kivitauluille kirjoitetuista kuvauksista rituaaleista, valoista ja uhreista. Roomalaisten legendan mukaan Romulus oli mukana perustamassa arvaaliveljiä. Arvaaliveljet kuuluvat olivat yleensä kaikkein korkeimman yhteiskuntaluokan iäkkäämpiä jäseniä, mutta myös keisariperheen lapset saattoivat liittyä papistoon.Kallunki s. 27 Arvaaliveljien kerrotaan olleen alusta asti kiinteässä yhteydessä sabiinien heimojen kanssa. Heidän keskeinen jumalattarensa oli Dea Dia. He kokoontuivat Forum Romanumilla Regian talossa. Tärkein rituaali oli toukokuussa (ambarvalia), ja siihen kuului veljeskunnan vanha kulttilaulu (carmen Arvale), uhraus Dea Dialle ja juhla-ateria. Rituaaleissa oli avustajina lapsia, joista on runsaasti mainintoja piirtokirjoitusmateriaalissa. Avustajina Juni-kuun rituaalissa oli kerrallaan neljä korkea-arvoisiin sukuihin kuulunutta poikaa, joiden nimiäkin antiikin lähdemateriaalissa mainitaan.Kallunki s. 39 Keisari Augustus nojautui jälleen heidän tukeensa ja on jopa saattanut olla perustaja. Tutkijat ovat kuitenkin erimielisiä, siitä olisiko veljeskunta syntynyt jopa jo tasavallan tai sitä edeltävinä aikoina.Kallunki s. 38–39. Myös Marcus Aurelius ja Elagabalus tekivät yhteistyötä arvaaliveljien kanssa. Kokonaan veljeskunta katosi vuoteen 400 mennessä. Veljien juhlakalenteri on Acta fratrum arvalium. ==Lähteet== * * ===Viitteet=== Luokka:Antiikin Rooman uskonto
Jehkin Iivana

Iivana Jehkinpoika Shemeikka (21. elokuuta 1843 Suistamo – 15. maaliskuuta 1911 Helsinki), tunnetaan paremmin nimellä Jehkin Iivana, oli taitava karjalainen runonlaulaja ja kanteleen soittaja Suistamon Muuannosta.Härkönen 1926: 117.Haavio 1948: 200. Hän oli Pedri Shemeikan serkku ja Jehki Shemeikan poika, jonka mukaan häntä kutsuttiin Jehkin Iivanaksi.Haavio 1948: 196. Hän esitti laulujaan useille runonkerääjille, muun muassa vuonna 1884 Kaarle Krohnille ja Hjalmar Basilierille ja vuonna 1888 Oskar Relanderille ja Axel August Boreniukselle.Haavio 1948: 198. Hän esiintyi vuonna 1896 Sortavalan laulujuhlilla, vuonna 1900 Helsingin laulujuhlilla sekä vuonna 1906 jälleen Sortavalan laulujuhlilla. Tämän lisäksi hän esiintyi myös ainakin TurussaHärkönen 1926: 106. ja Kuopiossa maatalousnäyttelyssä kesällä 1906 sekä Tampereella vuonna 1907, jossa hän avasi Vienan-Karjalaisten Liiton kokouksen kanteleensoitollaan.Haavio 1948: 199. Hän ei kuitenkaan tehnyt oma-aloitteisia laulumatkoja monen muun runonlaulajan tavoin, vaan lähti ainoastaan kutsusta. Vuonna 1911 hän kuitenkin taipui matkaamaan yhdessä toisen runonlaulajan Iivana Onoilan kanssa esiintymään Helsinkiin, vaikkei häntä ollut erikseen kutsuttu. Tällä matkalla hän kuitenkin sairastui ja kuoli. Hänet vietiin haudattavaksi kotikylänsä Muuannon kalmistoon. ==Lähteet== * Härkönen, Iivo: Runolaulajia. Kustannusosakeyhtiö Otava, 1926. * Haavio, Martti: Viimeiset runonlaulajat. Werner Söderström OY, 1948. ===Viitteet=== Luokka:Suistamo Luokka:Runonlaulajat Luokka:Vuonna 1843 syntyneet Luokka:Vuonna 1911 kuolleet
Montrealin maailmannäyttely

Montrealin maailmannäyttely (myös Expo 67) oli Montrealissa Kanadassa 27. huhtikuuta – 29. lokakuuta 1967 järjestetty maailmannäyttely. Näyttelyyn, jonka teemana oli ”Ihminen ja hänen maailmansa”, osallistui 62 valtiota näytteileasettajina ja yli 50 miljoonaa vierailijaa. Näyttely järjestettiin Kanadan satavuotisjuhlavuotena ja siitä muodostui juhlavuoden päätapahtuma. Maailmannäyttelyä on pidetty hyvin onnistuneena tapahtumana. Näyttelyalue sijaitsi Montrealin keskustan eteläpuolella vanhalla satama-alueella (Cité du Havre) sekä Saint Lawrence -joen Sainte-Hélènen ja Notre-Damen saarilla, joista jälkimmäinen luotiin maailmannäyttelyn lähistöltä ruopatusta ja muualta kuorma-autoilla kuljetetusta täyttömaasta. Suomi ei osallistunut näyttelyyn omalla paviljongillaan, vaan oli osallisena yhteispohjoismaisessa paviljongissa, jonka teemana oli ihmisten yhtenäisyys. Suomesta näyttelyyn vietiin muun muassa Paavo Nurmen patsas. Menestystä saavutti muun muassa keraamikko Birger Kaipiainen, joka sai maailmannäyttelystä Grand Prix -palkinnon Orvokkimeri-teoksellaan. == Kuvia == Kuva:Expo_67_logo.svg|Montrealin maailmannäyttelyn eli Expo 67:n logo. Kuva:Expo 67.jpg|Näyttelyalueen kyltti ja ratsupoliiseja. Kuva:Île Sainte- Hélène.jpg|Sainte-Hélènen saaren näyttelyaluetta. Kuva:Expo 67, pavillon du Canada et sa pyramide inversée ( le Katimavik).jpg|Kanadan paviljonki. Kuva:Expo 67, île Notre-Dame, pavillons Canada, Provinces-de-l'Atlantique, Provinces-de-l'Ouest, Haïti et Monaco.jpg| Näkymä Notre-Damen saarelta. Kuva:Pavillon de la Scandinavie.jpg|Pohjoismaiden paviljonkia. == Lähteet == == Aiheesta muualla == * Maailmannäyttelyä esittelevä Expo 67 in Montreal -sivusto Luokka:Maailmannäyttelyt Maailmannäyttely Luokka:1967 Luokka:Kanadan tapahtumat
Jost Vacano

pienoiskuva|Jost Vacano, vuonna 2015. Jost Vacano (s. 15. maaliskuuta 1934 Osnabrück) on saksalainen elokuvaaja. Hän oli ehdolla parhaan kuvauksen Oscarin saajaksi vuonna 1983 elokuvasta Sukellusvene U-96. Saksalaisten elokuvien ja televisiosarjojen lisäksi Vacanon kädenjälki näkyy myös useassa yhdysvaltalaisessa elokuvassa. Hän on tehnyt yhteistyötä erityisesti ohjaaja Paul Verhoevenin kanssa. == Valikoitu filmografia == * Katharina Blumin menetetty maine (Die Verlorene Ehre der Katharina Blum) 1975 * 21 pelon tuntia (21 Hours at Munich) 1976 * Gestapon vihollinen numero 1 (Soldaat van Oranje) 1977 * Sukellusvene U-96 (Das Boot) 1981 * Pahan otteessa (52 Pick-Up) 1986 * RoboCop 1987 * Total Recall – Unohda tai kuole (Total Recall) 1990 * Showgirls 1995 * Starship Troopers – universumin sotilaat (Starship Troopers) 1997 * Hollow Man – mies ilman varjoa (Hollow Man) 2000 == Lähteet == == Aiheesta muualla == * Luokka:Saksalaiset elokuvaajat Luokka:Vuonna 1934 syntyneet Luokka:Elävät henkilöt
Aigialeus

Aigialeus () oli kreikkalaisessa mytologiassa kahden eri hahmon nimi. == Adrastoksen poika == Aigialeus oli Adrastoksen, Argoksen kuninkaan, ja joko Ampitheian tai Demonassan vanhin poika. Aigialeus oli yksi epigoneista, jotka kostivat isiensä epäonnistuneen sotaretken Thebaan valtaamalla kaupungin kymmenen vuotta isiensä yrityksen jälkeenApollodoros, Kirjasto 3.7.2 (engl. käännös). Siinä missä Aigialeuksen isä Adrastos oli ainoa alkuperäisestä seitsikosta elossa selvinnyt sotapäällikkö, Aigialeus oli puolestaan ainoa epigoneista, joka sai hyökkäyksen aikana surmansa. Hänet surmasi Laodamas, Eteokleen poikaApollodoros, Kirjasto 3.7.3 (engl. käännös), ja hänet haudattiin Pagaihin MegarikseenPausanias, Kreikan kuvaus 1.44.4 (engl. käännös). Kun Adtastos kuoli poikansa menettämisestä aiheutuneeseen suruun, Kyanippos, joka lähteestä riippuen on joko Aigialeuksen veli tai poika, seurasi tätä Argoksen kuninkaana. == Inakhoksen poika == Aigialeus oli joko yksi Inakhoksen, jokijumalan, ja Melian, okeanidin, pojistaApollodoros, Kirjasto 2.1.1 (engl. käännös), tai vaihtoehtoisesti Foroneuksen ja jumalatar Peithon poika. Häntä pidetään Sikyonin perustajana. Aigialeuksen kerrotaan yleensä kuolleen lapsettomana, mutta toisessa variaatiossa hänen kerrotaan olleen Europsin isä, joka puolestaan oli Apiksen isoisä. Aigialeus oli Sikyonin ensimmäinen asukas, ja hallitsi Pelloponnesoksella aluetta, jota kutsuttiin hänen mukaansa Aigialokseksi. Hän perusti tänne myös kaupungin nimeltä Aigialea.Pausanias, Kreikan kuvaus 2.5.6 (engl. käännös) == Lähteet == Luokka:Kreikkalainen mytologia
Syysunelma (albumi)

20 suosikkia – Syysunelma on Katri Helenan vuonna 1996 julkaistu toinen kokoelmalevy "20 suosikkia" -sarjassa. Albumi sisältää 20 kappaletta hänen vuosina 1971–1980 levyttämistään kappaleista. Albumin on julkaissut CD-levynä ja C-kasettina Fazer Records. Hänen muut "20 suosikkia" -sarjassa julkaistut albuminsa ovat "20 suosikkia – Puhelinlangat laulaa" ja "20 suosikkia – Anna mulle tähtitaivas". == Kappaleet == # Vasten auringon siltaa (Alle porte del sole) - M. Panzeri - C. Conti - L. Pilat - D. Pace, suom. san. Chrisse Johansson, sov. O. Heikkilä \- 3'35 (1975) # Anteeksi suo (Pardonne-moi cd caprice d'enfant) - P. Carli, suom. san. Pertti Reponen, sov. O. Heikkilä \- 3'14 (1973) # Kai laulaa saan - Säv. Valto Laitinen, san. Chrisse Johansson, sov. Pentti Lasanen\- 3'15 (1971) # Kuudenikäinen (L'aveugle) - Trad., suom. san. Hector, sov. S. Paakkunainen \- 2'50 (1971) # Äänesi mä kuulen (La riva bianca, la riva nera) - A. Teste - E. Scriorilli, suom. san. Hector, sov. Pentti Lasanen \- 3'10 (1971) # Kun kohdattiin (Ma jalousie) - D. Vangarde - .J. Kluger - C. Carrére - J. Schmitt, suom. san. Pertti Reponen, sov. O. Heikkilä \- 3'35 (1973) # Käy luonain eilinen (Yesterday Once More) - R. Carpenter - J. Bettis, suom. san. Hector, sov. O. Heikkilä \- 4'06 (1973) # Nuoruus on seikkailu (Tu te reconnaîtras) - C. Morgan, suom. san. Kari Tuomisaari, sov. O. Heikkilä 2'39 (1973) # Kun katsot minuun (On devrait s'aimer sans rien dire) - J-P Savelli - P. Carli, suom. san. Chrisse Johansson, sov. O. Heikkilä \- 3'24 (1975) # Paloma Blanca (Paloma Blanca) - J. Bouwens, suom. san. Chrisse Johansson, sov. Veikko Samuli \- 3'05 (1975) # Syysunelma - Säv ja sov. Veikko Samuli, san. Chrisse Johansson \- 2'38 (1976) # Brasilero (Brasilero) - R. Danova - P. Yellowstone, suom. san. Katri Helena, sov. O. Heikkilä \- 3'12 (1977) # Katson sineen taivaan - Säv. Matti Siitonen, san. Vexi Salmi, sov. P. Fagerlund \- 2'53 (1979) # Palman mainingit (Mediterranéé) - E. Marnay - U. Morgan, suom. san. Raul Reiman, sov. Veikko Samuli \- 3'18 (1976) # Joki virtaa kotiinpäin (Amazing Grace) - Trad., san. J. Lehmus, sov. Olli Heikkilä \- 4'45 (1978) # Olet ystäväin (Dancin' All Night) - Y. Monta - K. Mizutami, suom. san. Raul Reiman, sov. Veikko Samuli \- 3'15 (1980) # Kahden vuoden ikäinen (Viens maman on va danser) - Pascal Auriot, suom. san. Juha Vainio, sov. Veikko Samuli \- 2'43 (1979) # Lintu ja lapsi (L'oiseau et l'enfant) - J. Gracy - J-P. Cara, suom. san. Pertti Reponen, sov. P. Fagerlund \- 3'04 (1977) # Peluri (The Gambler) - Don Schlitz, suom. san. Juice Leskinen, sov. Veikko Samuli \- 3'27 (1980) # Katson autiota hiekkarantaa - Säv. ja sov. Veikko Samuli, san. Juha Vainio \- 3'44 (1979) ==Aiheesta muualla== * "20 suosikkia – Syysunelma" Suomen äänitearkiston tietokannassa Luokka:Vuoden 1995 kokoelma-albumit Luokka:Katri Helenan kokoelma-albumit
Paul Birch

Paul Birch voi tarkoittaa seuraavia henkilöitä: * Paul Birch, yhdysvaltalainen koripalloilija * Paul Birch (1912–1969), yhdysvaltalainen näyttelijä * Paul Birch (s. 1956), brittiläinen kirjailija * Paul Birch (1962–2009), brittiläinen jalkapalloilija * Paul Hansen Birch (1788–1840), norjalainen poliitikko
Roger Cotes

Roger Cotes (10. heinäkuuta 1682 Burbage, Leicestershire, Englanti - 5\. kesäkuuta 1716 Cambridge, Englanti) oli englantilainen matemaatikko. Hän oli kuuluisan englantilaisen fyysikon Isaac Newtonin oppilas ja hän oikoluki opettajansa pääteoksen Principian toisen laitoksen, ja keskusteli sen kehittämisestä opettajansa kanssa. Hän keksi myös integrointiyhtälöt, jotka tunnetaan nimellä Newton-Cotesin kaavat. == Lähteet == == Aiheesta muualla == Luokka:Brittiläiset matemaatikot Luokka:Royal Societyn jäsenet Luokka:Vuonna 1682 syntyneet Luokka:Vuonna 1716 kuolleet
Royal Societyn jäsenyys

Royal Societyn jäsenyys (, FRS) on englantilaisen tiedeseuran Royal Societyn myöntämä huomionosoitus merkittäville tieteilijöille. Jäsenillä on oikeus ilmoittaa nimensä perässä kirjainyhdistelmä FRS. Royal Societyn aiemmat jäsenet äänestävät vuosittain 52 uuden jäsenen pääsystä seuran jäseneksi. Jäsenehdokkaiden pitää olla kotoisin Isosta-Britanniasta, Irlannin tasavallasta tai jostakin Kansainyhteisöön kuuluvasta maasta. Ulkomaalaisia, joilla on kiistämättömiä ansioita tieteen tutkimisessa, hyväksytään vuosittain 10 seuran jäseneksi. Royal Societyn jäseneksi pääsemiseksi on henkilön pitänyt tehdä perustavanlaatuista työtä tieteiden parissa. Näihin lasketaan kuuluvaksi lääketiede, tekniikka, matematiikka ja luonnontieteet. == Lähteet == == Aiheesta muualla == * *
Michel Lonsdale

Michel Lonsdale, joissakin yhteyksissä Michael Lonsdale, syntyjään Alfred de Turris (24. toukokuuta 1931 Pariisi – 21. syyskuuta 2020) oli ranskalainen näyttelijä, joka esiintyi urallaan yli 190 televisiosarjassa ja elokuvassa. Lonsdalen äiti oli ranskalainen ja isä englantilainen. Lonsdalen tunnetuimpia osia ovat sir Hugo Drax vuoden 1979 James Bond -elokuvassa Kuuraketti sekä nukkavieru murharyhmän komisario Claude Lebel Fred Zinnemannin elokuvassa Shakaali, josta hän oli ehdolla parhaan sivuosan BAFTA-voittajaksi. 2000-luvulla hänet nähtiin muun muassa Steven Spielbergin elokuvassa München (2005). Vuonna 2010 valmistuneessa tositapahtumiin pohjaavassa elokuvassa Jumalista ja ihmisistä Lonsdalen roolisuoritus toi hänelle César-palkinnon parhaasta miessivuosasta. Lonsdale oli täysin kaksikielinen, ja hän loi uraa sekä ranskan- että englanninkielisissä elokuvissa. ==Valikoitu filmografia== * Baisers volés (Varastettuja suudelmia) 1968 * La Mariée était en noir (Morsian pukeutui mustaan) 1968 * The Day of the Jackal (Shakaali) 1973 * Stavisky (Stavisky – ihana lurjus) 1974 * Moonraker (Kuuraketti) 1979 * Chariots of Fire (Tulivaunut) 1981 * The Name Of The Rose (Ruusun nimi) 1986 * Ronin 1998 * Munich (München) 2005 * Goya's Ghosts (Goyan aaveet) 2006 * Des hommes et des dieux (Jumalista ja ihmisistä) 2010 * Les hommes libres 2011 ==Lähteet== ==Aiheesta muualla== * Luokka:Ranskalaiset näyttelijät Luokka:César-palkinnon saajat Luokka:Vuonna 1931 syntyneet Luokka:Vuonna 2020 kuolleet